آمریکا پرزیدنتی دونالد ترامپ، اینگیلیستان ایله تیجارت آنلاشماسی ائده‌جک‌لرینی سؤیله‌دی.
ترامپ، فرانسانین بیاریتز شهرینده G7 کونفرانسی چرچیوه‌سینده اینگیلیستان باش ناظیری بوریس جانسون ایله ناهاردا بیر آرایا گلدی.
موصاحیبه‌نین آردین‌دان آچیقلامالار وئرن دونالد ترامپ، اینگیلیستان ایله ایندییه قدر اولدوغون‌دان بؤیوک، چوخ بؤیوک بیر تیجارت آنلاشماسی ائدجگیک.دئدی.
آنلاشما اوچون اینگیلیستان‌ین آوروپا بیرلیگیندن آیریلاجاغی زامانی ایشاره ائدن ترامپ،
بیر نقطه‌ده آرتیق اؤنلرینده مانع اولمایا‌جاق، آیاق بیلکلریندکی چیپا اولمایا‌جاق چونکی بو آندا بو (چیپا‌لارین) وار.ایفاده‌لرینی ایستیفاده ائتدی.
اینگیلیستان اجتماعی یایین قورولوشو بی.بی.سی-نین خبرینه گؤره، بوریس جانسون دا ترامپ ایله گؤروشمه اؤنجه‌سیده آچیقلامالار وئردی.
خبره گؤره اینگیلیستان اوچون "آمریکان بازاریندا بؤیوک ایمکان‌لار" اولدوغونو ایفاده ائدن جانسون، بو فورصت‌لری ایستیفاده نیتیندییک آنجاق آمریکا‌لی دوست‌لاریمیزین تعویض وئرمه‌سی و یاناشما‌لارینی آچماسی لازیم‌دیر چونکی بو آندا چوخ چوخ محدودیت وار.دئیه دانیشدی.
بریکسیت‌دن سونرا آمریکا ایله ائدیله‌جک بیر تیجارت آنلاشماسی‌نین ایکی اؤلکه آراسین‌داکی تیجارتی 5 قاتینا قدر آرتیرا بیل‌جگینی ساوونان جانسون، بونون نئجه گرچکلشه‌جگیله علاقه‌دار ایسه آیرنتی وئرمه‌دی. ترزا می‌دن وظیفه‌سی کئچن آی گؤتورن جانسون ایله ترامپ سون بیر آیدا هفته‌ده ان آز بیر دفعه تلفوندا گؤروشموشدو آنجاق G7دکی گؤروشمه جانسونون باش ناظیر اولا‌راق ترامپلا اوز-اوزه ایلک گؤروشمه‌سی اولدو.
